Nafarroako Parlamentuko Mahaiak, 2017ko urriaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Unzu Gárate andreak aurkeztutako galdera, Nafarroako taxiaren sektorean intrusismo profesionala prebenitzeko neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2017ko urriaren 2an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako Ainhoa Unzu Gárate andreak, Legebiltzarreko Erregelamenduan ezarritakoaren babesean, honako galdera hau egiten dio Garapen Ekonomikorako kontseilariari, Osoko Bilkuran ahoz erantzun dezan:

Errentatzeko ibilgailu gidaridunen jarduera ez da taxi zerbitzuarena bezalakoa, eta bi jardueren arteko bizikidetza arauak errespetatzen ez badira, intrusismo egoerak sor daitezke, Nafarroako Foru Komunitateko taxiaren sektorearen kalterako.

Zer neurri hartzen ari da zure departamentua Nafarroako taxiaren sektorean intrusismo profesionala prebenitzeko?

Iruñean, 2017ko irailaren 28an

Foru parlamentaria: Ainhoa Unzu Gárate